
ANUNŢURI 


* Bun venit pruncăi Maria, al cincilea copil al pr. 
Bogdan şi al pre. Daniela de la Criscior! Dumnezeu a 
trecut-o prin greu de la început, ca să o lămurească 


precum aurul în topitoare. 


* Vineri, pr. Lucian a fost invitat să susţină o confe- 
rinţă în cadrul Taberei de toamnă de la mănăstirea 
Oaşa, cu titlul: Părintele Ilarion Felea - Mărturisito- 
rul, un subiect drag nouă tuturor. Părintele Ilarion 
Felea, de la a cărui adormire martirică s-au împlinit 
lunea trecută 62 de ani, va fi canonizat în anul 2025. 


LIBRĂRIA LOGOS 


ne recomandă 


Sfântul Atanasie cel Mare 
TALCUIRI LA PSALMI 


Volumul de faţă oferă prima traducere în limba română a Tâlcuirilor la 

Psalmi transmise sub autoritatea marelui Atanasie al Alexandriei. De asemenea, el 
include, în chip de prefaţă, traducerea unui text atanasian înrudit, Epistola către Mar- 
celin despre tâlcuirea Psalmilor, o nestemată a literaturii exegetice patristice prin care 
se încurajează utilizarea zilnică a psalmilor în viaţa creştinilor, fie ei asceţi sau mireni, 
în scopul dobândirii cunoaşterii lui Dumnezeu şi de sine, şi a vindecării sufleteşti şi 
trupeşti. Indemnat fiind să citească psalmii „cu pricepere, spre a putea înţelege sensul 
fiecăruia, povăţuit fiind de Duhul" (Ep. Marc. 33), creştinul va afla în Tâlcuiri călăuza 


ideală. 

Prinos făcut de una dintre prescurărițele 
obștii pentru Părintele Ilarion Felea 


ŞTIRI 


* Subcomisia sinodală pentru canonizarea sfinţilor români face 
demersuri pentru oficializarea sfinţeniei mai multor mărturisitori din 
perioada comunistă. Este vorba de peste 10 persoane, între care pre- 
otul profesor Dumitru Stăniloae, pr. Ilarion Felea, arhimandriţii Cleopa 
Ilie şi Gherasim Iscu. Canonizările vor fi proclamate în 2025, când Bise- 


rica Ortodoxă Română împlineşte 140 de ani de autocefalie şi 100 de ani 
de la obţinerea statutului de patriarhie. (sursa: basilica.ro) 


+ În perioada 20-24 septembrie a avut loc la Iaşi cel mai mare Festi- 
val de muzică bizantină din ţară, unde au fost lansate cărţi, urmate 
cursuri şi audiată muzică psaltică de calitate, în interpretare locală şi 
greacă. (sursa: basilica.ro) 


* Documentarul „Unde eşti, Adame?” despre viaţa în mănăstirea 
athonită Dochiaru în vremea stăreţiei Arhim. Grigorie, a avut premiera 
românească luni seară, la Palatul Patriarhiei. „În acest film nu există 
gândul nostru personal”, spune producătorul, Arhid. Oleksandr Plyska. 
Filmul subtitrat în română este pus gratuit la dispoziţia comunităţilor şi 
a sălilor de cinema care îl solicită. (sursa: basilica.ro) 


+ Românii din oraşul spaniol Santander, Spania, vor avea propriul 
lăcaş de cult. Achiziţia a fost posibilă datorită sprijinului oferit de De- 
partamentul pentru Românii de Pretutindeni. (sursa: basilica.ro) 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.104.372. Mulţumim tuturor pentru rugăciuni şi ajutor! 

Numărul 30 (CXLIII) 


Sfinții săptămân 


D 24 - DUMINICA A 18-A DUPĂ 
RUSALII (Pescuirea minunată); 
Sf. Mc. Tecla cea întocmai cu 
Apostolii; Sf. Cuv. Siluan Atho- 
nitul; Sf. Cuv. Simon (Ştefan 
Nemania), fratele Sf. Sava al 
Serbiei; Sf. Cuv. Doroteea de 
Kașşin 


1. 25 - Sf. Cuv. Serghie de Rado- 
nej; Sf. Cuv. Eufrosina; Sf. Cuv. 
Pafnutie Egipteanul (tatăl Sf. 
Eufrosina) 


M 26 - Mutarea Sf. Ap. şi Evan- 
ghelist loan; Sf. şi Dreptul Ghe- 
deon; Sf. Voievod Neagoe Basa- 
rab 


Mi 27 - Sf. Apostoli Marcu, Aris- 
tarh şi Zinon; Sf. Mc. Calistrat 
şi cei cu dânsul 49 de mucenici; 
Sf. Ier. Martir Antim Ivireanul 
Mărturisitor Ierom. Adrian Făge- 
țeanu (2011) 


J 28 - Sf. Cuv. Hariton Mărturi- 
sitorul; Sf. Prooroc Baruh; Sf. 
Cuv. Neofit Zăvorâtul din Cipru- 
mutarea moaştelor 


V 20 - Sf. Cuv. Chiriac Sihastrul; 
Sf. ler. loan Maximovici - afla- 
rea moaştelor ; Nașterea Părin- 
telui Arsenie Boca 


S 30 - Sf. Mc. Grigorie, lumină- 
torul Armeniei; Sf. Me. Rip- 
simia, Gaiani; Mărturisitor Pr. 
Gheorghe Tarcea (1963) 


24 septembrie 2023 


Sf. Siluan Athonitul 


UN SFÂNT 


DESPRE SFINȚI 


G G Eu iubesc pe cei ce Mă iubesc şi slăvesc pe cei 
ce Mă slăvesc, zice Domnul. (Pr 8,17; 1 R9 
2,30) 


Dumnezeu e slăvit întru sfinţii Lui, iar sfinţii sunt slăviţi de Dumne- 

zeu. Slava pe care Domnul o dă sfinţilor e atât de mare că, dacă oamenii 
ar putea vedea un sfânt aşa cum este el, ar cădea la pământ de evlavie şi 
de frică, fiindcă omul trupesc nu poate îndura slava unei arătări cereşti. 


Nu vă miraţi de aceasta. Domnul iubeşte făpturile Lui atât, încât a dat 
omului revărsarea Duhului Său Sfânt şi în Duhul Sfânt omul se face 
asemenea lui Dumnezeu. Dar de ce iubeşte Dumnezeu atât de mult pe 
om? Pentru că EI este Iubirea însăşi, şi această Iubire nu e cunoscută 
decât prin Duhul Sfânt. 

Prin Duhul Sfânt cunoaşte omul pe Domnul, Făcătorul 
său, şi Duhul Sfânt umple de harul Lui tot omul: şi suflet, 


şi minte, şi trup. Domnul a dat sfinţilor Săi 
harul Lui şi ei L-au iubit şi s-au lipit de 
El până la capăt, fiindcă dulceaţa iubirii 
lui Dumnezeu nu te mai lasă să iubeşti 
lumea şi frumuseţea ei. 


Și dacă pe pământ e aşa, cu cât mai mult sunt uniţi prin 
iubire cu Domnul sfinţii în cer. Iubirea aceasta e negrăit 
de dulce şi ea vine de la Duhul Sfânt, şi toate puterile 
cereşti se hrănesc din ea. Dumnezeu e iubire şi în sfinți 
Duhul Sfânt e iubire. Prin Duhul Sfânt este cunoscut 
Domnul. Prin Duhul Sfânt este slăvit Domnul în ceruri. 
Prin Duhul Sfânt slăvesc sfinţii pe Dumnezeu şi prin da- 
rurile Duhului Sfânt preaslăveşte Domnul pe sfinţi, şi 
slava aceasta nu va avea sfârşit. 


Multora li se pare că sfinţii sunt departe de noi. Dar ei 
sunt departe de cei ce s-au îndepărtat ei înşişi şi sunt 
foarte aproape de cei ce păzesc poruncile lui Hristos şi au 
harul Duhului Sfânt. 


În ceruri toate viază și se mişcă prin Duhul Sfânt. Dar și 
pe pământ este acelaşi Duh Sfânt. EI viază în Biserica 
noastră, E] viază în Tainele ei, în Sfintele Scripturi, în 
sufletele credincioşilor. Duhul Sfânt uneşte pe toţi şi 
de aceea sfinţii sunt aproape de noi; şi când ne ru- 
găm lor, atunci prin Duhul Sfânt ei aud rugăciunile noas- 
tre şi sufletele noastre simt că sfinţii se roagă pentru noi. 


Cât de fericiţi suntem noi, creştinii ortodocşi, că Domnul 
ne-a dat viaţa în Duhul Sfânt; şi El veseleşte sufletele 


noastre. Dar El trebuie păstrat cu înţelegere, fiindcă şi 
numai pentru un singur gând rău El părăseşte 


Versuri 


Decalog 


Virgil lerunca 


Plec urechea peste şoaptele morţilor 
la cumpăna ispitelor tari 
Plec urechea peste şoaptele morţilor. 
Țarina legea aprinde. 
Din cenuşa legii 
Grija minunii 
Amintirea apelor 
Răsăritul ochiului 
Chinul şarpelui 
Semnul aşteptat 
Paharul sorbit. 
Vă veţi întoarce 
Vă veţi întoarce 


MaxiMina 2 


sufletul și atunci iubirea lui Dumnezeu nu mai e cu noi, 
şi nu mai avem îndrăzneală în rugăciune, nici nădejde 
tare că vom dobândi ceea ce cerem. 


Sfinţii viază în altă lume şi acolo, prin Duhul Sfânt, văd 
slava lui Dumnezeu şi frumuseţea feţei Domnului. Dar 
în acelaşi Duh Sfânt ei văd viaţa şi faptele noas- 


tre. Cunosc întristările noastre şi aud rugăciunile noas- 
tre fierbinţi. Cât au trăit pe pământ, au învăţat de la Du- 
hul Sfânt iubirea lui Dumnezeu; iar cine are iubirea pe 
pământ, acela o ia cu el în viaţa veşnică, în împărăţia 
cerurilor, unde iubirea creşte şi va fi desăvârşită. Și dacă 
aici iubirea nu poate uita pe fratele, cu cât mai mult nu 
ne uită pe noi sfinţii şi se roagă pentru noi. 


Domnul a dat sfinţilor darul Duhului Sfânt şi în Duhul 
Sfânt ei ne iubesc pe noi. Sufletele sfinţilor cunosc pe 
Domnul şi bunătatea Lui faţă de om şi de aceea duhul lor 
arde de iubire pentru oameni. Când trăiau încă pe pă- 
mânt, ei nu puteau auzi fără întristare de un om păcătos 
şi în rugăciunile lor vărsau lacrimi pentru el. Duhul Sfânt 
i-a ales să se roage pentru întreaga lume şi le-a dat izvoa- 
re de lacrimi. Duhul Sfânt dă aleşilor Lui atât de multă 
iubire, că sufletele lor sunt ca înflăcărate de dorinţa ca 
toţi oamenii să se mântuiască şi să vadă slava Domnului. 


Sfinţii care au bineplăcut lui Dumnezeu ajung în împă- 
răţia cerurilor şi acolo văd slava Domnului nostru lisus 
Hristos; dar în Duhul Sfânt îi văd şi pe oamenii care se 
chinuie pe pământ. Domnul le-a dat un atât de mare har, 
încât ei îmbrățișează prin iubire toată lumea. Ei 
văd şi ştiu cât de neputincioşi suntem din pricina întris- 
tărilor şi necazurilor, cât a secat lăuntrul nostru, cât de 
mâhnite au ajuns sufletele noastre, şi nu încetează să 
mijlocească pentru noi la Dumnezeu. 


La ospăţul sângelui negru 
Sub cerul coborât de pe cruce. 
Veţi săvârşi şi sfârşi 
Și legea aprinsă aprinsă 
Vă va izbăvi de poruncă 
Păcatele voastre vor învia învierea 
Vor lua povara pământului de pe umerii morţilor. 

Iartă-le lor că ştiu ce vor face! 


Plec urechea peste şoaptele morţilor 
La cumpăna ispitelor tari 
Plec urechea peste şoaptele morţilor. 

schimbă sufletul 


Muzica ne schimbă, aceasta a spus 
-o acum 1600 de ani Sf. loan Gură 
de Aur, într-unul din comentariile 
sale la Matei. Muzica schimbă sufle- 
tele şi lucrează ca o desfătare duhov- 
nicească. 


Să observăm mai întâi că Însuşi 
Dumnezeu a creat sunete- 
le pe care le auzim în na- 


tură. Să ne gândim ce impact are 
natura cu sunetele ei asupra noastră. 
De exemplu, marea cu valurile ei sau 
izvorul care curge sprinten. Ori vân- 
tul care răscoleşte frunzele sau cân- 
tarea păsărilor. Sunetele naturii au 
în sine o mare putere şi influenţă. Şi 
îi mulțumim lui Dumnezeu pentru 
ele! 


Din păcate, oraşul ne-a rupt de 
natură şi de sunetele ei odihni- 
toare, de ritmurile simple pe 
care Dumnezeu le-a aşezat în 
creaţia Sa. Nu este de mirare că azi 
tot mai mulţi oameni caută şi ascultă 
înregistrări cu sunete din natură, 
folosindu-le ca o terapie în vieţile lor 
zbuciumate. De multe ori, înainte de 
culcare, pun aceste sunete, dorind să 
acopere astfel zgomotul de afară al 
maşinilor şi sirenelor. 


Sf. loan Gură de Aur spune că aceas- 
tă desfătare este proprie minţii omu- 
lui şi este de folos atâta vreme cât nu 
lăsăm pe diavol să pună acolo cântă- 
rile lui destrăbălate. Dumnezeu a 
lăsat Psalmii ca prin cântarea lor să 
simtă omul ajutor şi bucurie. Aşa- 
dar, Sfântul subliniază că Psalmii au 
fost scrişi spre a fi cântaţi. Ei sunt 
baza slujbelor Bisericii. În continua- 
re Sf. loan spune că din cântarea 
nepotrivită vin vătămările su- 
fleteşti. Aceea slăbeşte mintea 
şi o face neputincioasă în lup- 


ta cu ispitele. Pe când Psalmii 
sfinţesc pe om, îi dau putere. Cuvin- 
tele lor clădesc sufletul, căci ele au 
puterea de a curăţi mintea. Din pă- 
cate, cântările lumești sunt reţinute 
şi repetate cu mult mai multă uşu- 
rinţă decât cele religioase. Ce puţin s 

MUZICA 


-au schimbat lucrurile ...Câţi adoles- 
cenți care ştiu pe dinafară cuvintele 
degradante ale melodiilor rap sau 
hip-hop ar putea recita câteva verse- 
te dintr-un psalm? 


Soluţia pe care o propune Sf. loan 
este să ascultăm cât de des cântările 
psaltice, pentru a ne hrăni sufletul şi 
a-l întări, ca astfel să nu mai aibă 
nevoie de mâncarea porcilor. Sufle- 
tul flămânzeşte şi însetează du- 
pă frumos. Iar muzica sfântă e 
menită să-l hrănească. 


Avem atâta grijă cu hrana trupească, 
să nu fie cu e-uri, îngrășăminte chi- 
mice, etc., dar când e vorba de suflet 
îl hrănim cu orice. Şi aici este vorba 
de cei care au prostul obicei să lase 
radioul pornit toată ziua. Astfel dăm 
sufletului otravă, căci majoritatea 
melodiilor care curg de acolo fără 
oprire sunt lascive, provocatoare, 
ofensatoare. 


Am citit mai demult o carte despre 
influenţa muzicii asupra omului, 
scrisă de un teoretician în domeniu 
şi am fost uluit de cât de multe înrâ- 
uri pot avea cântecele. Ele produc în 
om reacţii: psihosomatice, fizice, 
emoţionale, de comportament, soci- 
ale, educative. Şi nu este vorba doar 
de cuvinte, ci de ton, volum, durată, 
timbru şi multe altele care ţin de 
sunetul propriu-zis. Muzica este 
complexă şi efectele sale asupra 
omului sunt de asemenea complexe. 


Muzica poate schimba 


stare omului, poate ajuta sau 
împiedica somnul, poate stârni vio- 
lenţa sau spori pofta. 


Un prim tratat despre efectele muzi- 
cii se regăseşte în scrierile lui Casi- 
odor, om politic roman din sec. al VI 
-lea, care a trăit într-o vreme tulbu- 
re, în care civilizaţia greco-romană a 
fost spulberată în Occident de bar- 
bari. El a studiat impactul muzicii 
asupra concetăţenilor săi şi a văzut 
cum muzica face să dispară frica, 
uşurează durerea trupească şi sufle- 
tească (şi ce nevoie avem azi de aşa 
ceva!), îmblânzeşte cruzimea şi îm- 


Pr. Josiah Trenham 


pietrirea inimii, aduce linişte interi- 
oară. 


De asemenea, autorul cărţii observă 
efectele fizice asupra celor ce ascultă 
muzică de calitate: îmbunătăţirea 
vederii, a puterii de concentrare şi 
memorare, îmbunătățește pulsul şi 
respiraţia, tensiunea, metabolismul, 
creierul, sistemul circulator. Muzica 
este dinamogenică, adică pune în 
mişcare întregul organism uman, 
făcându-l să funcţioneze la capacita- 
tea sa normală, îi dă un avânt, cu 
alte cuvinte. Unul dintre motive- 
le de instabilitate emoţională a 
omului contemporan este as- 
cultarea muzicii la un volum 
prea ridicat. 


Sf. Scriptură face referire la mai 
multe instrumente şi efectele lor 
asupra omului: harpa, fluierul (care 
îmblânzesc şi liniştesc mânia), 
trâmbiţa (care alungă frica din ini- 
ma ostașilor, încurajând puterea lor 
de a se jertfi). Imi amintesc imagi- 
nea soldaţilor americani invadând în 
2003 Irakul — ascultau AC DC. 
Aceasta este muzica potrivită dacă 
doreşti vărsare de sânge şi cruzime! 


Să ne amintim şi de martirii din pri- 
mele veacuri care se întăreau în tem- 
niţe cântând psalmi. De fapt, Însuşi 
Mântuitorul şi Ucenicii Săi au cântat 
laude înainte de a pleca în grădina 
Ghetsimani, unde Acesta se va lăsa 
prins de romani. 


Ca o experienţă personală, de câte 
ori am temeri sau împotriviri, cânt 
cea mai minunată şi însufleţitoare 
cântare a Ortodoxiei: „Hristos a în- 
viat din morți...”, punând între cân- 
tări şi stihurile psalmului 67: „Să se 
scoale Dumnezeu şi să se risipească 
vrăjmaşii Lui şi să fugă de la faţa 
Lui cei ce-L urăsc pe EL. Precum se 
stinge fumul, să se stingă; cum se 
topeşte ceara de faţa focului, aşa să 
piară păcătoşii de la faţa lui Dum- 
nezeu”. Şi atunci simt cum cuvintele 
şi melodia îmi îmbracă sufletul în 
putere, îl mângâie, îl apără de atacu- 
rile demonice. Aceasta este muzica 
dumnezeiască ce sfinţeşte sufletul! 


Nr. 30/2023 


Aici am lucrat la o firmă. Am găsit şi o gazdă unde să 
stăm, o bătrânică de care avea grijă soţia mea. 


Şi copiii dus.? 


Au rămas la soacra mea, la Bârlad, că nu puteam să 
avem grijă de ei. 


Şi aţi câştigat ceva aici? 
Nu prea, cam toţi banii se duceau pe cheltuieli. 
Cum aţi găsit biserica? 


Prin mama unui coleg, care venea aici la slujbe. Am in- 
trat şi eu de câteva ori şi ţin minte că după slujbe stătea 
părintele pe platoul acesta verde cu tinerii. 


Pe atunci eram om în putere, aveam 82 kg. Acum am 42 
kg... Însă s-a întâmplat ceva neplăcut. Firma la care lu- 
cram a dat faliment şi trebuia să ne întoarcem acasă. 
Gazda noastră avea un fiu în Germania şi când a venit în 
ţară, i-a sucit capul nevestei mele. Ea a vrut să plece în 
Germania la muncă, eu nu am fost de acord, dar tot a 
plecat. A fost un pic de scandal atunci şi gazda m-a dat 
afară. 


Ce să fac? Am venit la biserică şi am cerut ajutor părinte- 
lui, care mi-a dat nişte bani, spunându-mi să mă întorc 
la copii, că va veni înapoi şi soţia. 


Am plecat la Bârlad, dar nu am găsit de lucru. Prin cine- 
va am ajuns în Bucureşti şi am lucrat câţiva ani la o fir- 
mă de prelate. La un moment dat mă trezesc cu nevasta 
în Bucureşti. Se întorsese din Germania, o părăsise acel 
om şi acum era bolnavă, avea cancer. A rămas cu mine. 
După ce firma a dat faliment, am găsit de lucru acasă la 
dr. Pavel Chirilă. La spitalul său am dus-o pe soţie, dar 
nu a putut să o mai ajute. A murit... 


Copiii erau tot la Bârlad? 


Da. Mare sprijin am avut în soacra mea, căci ea i-a cres- 
cut în toţi aceşti ani. 


Acum doi ani am început să mă simt rău, slăbeam, 
aveam dureri. Am fost de atunci tot prin spitale şi s-a 
descoperit că am cancer. Dl. Dr. Chirilă mi-a dat un tra- 
tament, apoi am făcut radioterapie, dar tot slăbeam. Am 
fost internat la Fundeni o vreme şi de câteva zile m-au 
externat. Prietenii mă evită, ca şi cum aş avea o boală 
transmisibilă. Nici eu nu mai sunt omul sociabil şi glu- 
meţ de altădată... Nu e uşoară viaţa cu cancer... Te 
gândeşti în fiecare zi dacă te mai trezeşti sau nu 
în dimineaţa următoare. 


Aşa că am venit aici, căci părintele m-a mai ajutat, să-l 
rog să mă mai ajute o dată. Mi-au dat maxim 2-3 luni de 
trăit. Şi plec acasă, la Bârlad... 

Pe cine mai aveţi acolo? 


Nu-i nimeni acasă, mama a murit. O să stau singur. 
Și copiii? 


Fiica mea s-a căsătorit şi stă la socri. E studentă la Medi- 
cină veterinară şi aşteaptă un copil. E tare bisericoasă, 
mama mea a crescut-o aşa. Iar băieţii sunt la Iaşi, stu- 
denţi, unul la Medicină, iar celălalt la Electrotehnică. 
Lucrează amândoi să se întreţină. 


Câţi ani aveţi acum? 


53 de ani. Am îmbătrânit 20 de ani de când sunt bol- 
nav... 


Şi aşa George a plecat spre gară abia târându-se, cu un 
rucsac în care îşi pusese o franzelă şi câteva banane, că 
mai mult nu putea să mănânce. A plecat să moară sin- 
gur la Bârlad... Să îl pomenim! 


Dumnezeu este Tatăl de obşte al tuturor. Pe toţi ne iubeşte ca pe nişte adevărați fii 
ai lui şi nu poate răbda milostivirea lui cea iubitoare de oameni să ne aflăm puru- 
rea în ticăloşii şi în nevoi, ci numai aşteaptă rugăciunea noastră; ia aminte să au- 
ză glasurile noastre; stă pururea cu urechile deşchise, pentru ca să ne asculte, în- 


dată ce vom chema numele lui cel sfânt.” 


SF. ANTIM IVIREANUL 

Copilărie sfântă 


Sfântul copil GAVRIIL, 


ocrotitorul copiilor cu probleme 


Cui Eau atasa a întâmplat şi în cazul lui Gavriil. În În 1794, un incendiu a distrus biseri- 
si acele vremuri, peste ţinut s-a abătut ca. Pentru ca încă o dată să se vă- 
martie 1684, în Polonia, în familia o epidemie şi foarte mulţi copii care  dească sfinţenia pruncului Gavriil, 
unor ţărani ortodocși evlavioşi. Peri- mureau erau înmormântați chiar deşi sfintele moaşte au rămas nea- 
oada în care a venit în lume era una lângă mormântul lui Gavriil, fără ca  tinse, totuşi doar o parte a mâinii a 
grea pentru creştini, deoarece erau fost arsă. Aceasta s-a întâmplat 
multe persecuții şi discri- din purtarea de grijă a lui 
minări venite din partea Dumnezeu, deoarece, atunci 
uniaţilor din Polonia. Băia- când racla a fost mutată în mă- 
tul a crescut frumos, în cu- năstirea satului, mâna arsă a 
minţenie şi supunere faţă fost în chip minunat refă- 
de părinţii lui, manifestând cută şi acoperită cu piele. 
o atitudine matură asupra 
purtării de grijă a lui Dum- 
nezeu în vieţile oamenilor. 
Această perspectivă asupra 
vieţii îl făcea să fie mult mai 
înclinat spre rugăciune de- 
cât spre jocurile fireşti ale 
copilăriei. 


Din evlavie, oamenii au con- 
struit o biserică peste mormân- 
tul Sfântului, sfinţirea bisericii 
având loc chiar în ziua de Sfin- 
tele Paşti. Din nefericire, după 
opt ani, biserica a fost distrusă 
în urma unui incendiu, singu- 
rul obiect rămas neatins de 
Când băiatul a împlinit 6 flăcări fiind icoana Sfântului. 
ani, familia sa urma să trea- 
că printr-o grea încerca- 
re...Intr-o zi, mama l-a lăsat 
singur acasă, până când 
avea să meargă cu merinde 
la soţul ei care muncea pe 
câmp. În lipsa mamei, gu- 
vernatorul satului l-a răpit. 
Apoi l-a dus într-un loc as- 
cuns şi l-a chinuit cimplit 
timp de 9 zile, după care 
copilul a murit. Criminalul 
a încercat să ascundă aceas- 
tă faptă şi a aruncat trupul 
băiatului într-o pădure din 
împrejurimi. Timp de mai multe zile, 
animalele sălbatice au păzit trupul 
copilului să nu fie atins de nicio pa- 
săre prădătoare. EI a fost descoperit 
în preajma Sf. Paşti, iar oamenii l-au 
înmormântat în cimitirul satului, 
unde e rămas timp de 30 de ani. 


Sfintele moaşte ale copilului 
martir au fost mereu mutate 
din cauza războaielor şi prigoa- 
nelor şi au ajuns în Rusia, până 
în 1992, când au fost readuse 
cu mare cinste în ţinutul natal 
al Sfântului. 


Până astăzi, Sfântul Gavriil 
este cinstit ca ocrotitor al copii- 
lor cu probleme de orice fel, al 
tinerilor, al şcolilor şi al tuturor 
organizaţiilor ortodoxe de tine- 
ret, fiind prăznuit în 20 aprilie. 
Moaştele sale se află în Catedrala 
ortodoxă din Bialystok, Polonia. 


aceştia să ştie de existenţa lui. Oa- 
menii au început să simtă o mi- 
reasmă deosebită în acel loc şi 
odată, pe când săpau un mormânt I.D. 
nou, au descoperit sicriul cu trupul 

neputrezit al lui Gavriil, sfintele 

moaşte fiind mai apoi aşezate într-o 


rea R Ş criptă sub biserică. 
Dumnezeu nu lasă niciodată adevă- 


rul nedescoperit, iar acest lucru s-a 

SINOADELE 
ECUMENICE 


4. Calcedon 


FIRE ȘI PERSOANĂ 


Faptul că cea de-a doua Persoană a Sfintei Treimi Se 


făcuse om, luase aşadar trup omenesc şi suflet raţional, 
ridica semne de întrebare care nu puteau fi şterse decât 
prin luminarea Duhului Sfânt. Astfel, pe bună dreptate, 
oamenii se întrebau: Hristos, Fiul lui Dumnezeu Cel în- 
trupat, era mai mult Dumnezeu sau mai mult om? Cum 
era posibilă unirea divinității cu umanitatea? La toate 
aceste întrebări vor răspunde Sinoadele al III-lea, dar 
mai ales al IV-lea Ecumenice, care vor dogmatiza înţele- 
sul termenului de „persoană” şi „fire”. 


Cu aproape un veac în urmă, Sf. Vasile cel Mare vorbea 
despre persoană (ipostas) şi fire: FIREA înseamnă ceea 
ce e comun tuturor indivizilor sau lucrurilor din 
aceeaşi specie. lar PERSOANA este felul propriu de 
a fi ca întreg de sine stătător. Adică Sf. Vasile este 
om după fire, ca toţi oamenii, dar este şi persoana Vasi- 
le, unic şi irepetabil. 


Mergând pe urmele învăţăturii Sfântului Vasile cel Mare, 
Sfântul Chiril al Alexandriei şi ceilalţi Părinţi de la Sino- 
dul al III-lea Ecumenic au arătat că Fiul lui Dumne- 
zeu întrupat are O SINGURĂ PERSOANA, dar DOUA 
FIRI, dumnezeiască şi omenească. Ne amintim că Nesto- 
rie susţinuse că în Mântuitorul sunt două persoane, iar 
Sinodul III de la Efes a lămurit odată pentru totdeauna 
că nu este aşa. 


O NOUĂ EREZIE 


Neînţelegerile au continuat chiar şi după ce Nestorie a 
fost excomunicat, şi aceasta întrucât erezia mergea într- 
o altă direcţie, la fel de prăpăstioasă. Un bătrân arhi- 
mandrit din Constantinopol, Eutihie, om cu vaste cu- 
noştinţe teologice, dar şi foarte încăpățânat, ducea, spre 
deosebire de Nestorie, la extrem unitatea dintre cele do- 
uă firi ale Mântuitorului, spunând că, după întruparea 
Sa din Fecioara Maria, Hristos n-a avut decât o singură 
fire, cea dumnezeiască, firea omenească fiind absorbită 
de firea Sa dumnezeiască, aşa precum o picătură de apă 
se pierde în imensitatea mării. Erezia s-a numit de 
atunci monofizită (adică „o singură fire”). 


Consecința firească a acestei erezii este că, dacă Hris- 
tos, Fiul lui Dumnezeu, nu are, pe lângă firea dumneze- 
iască, şi firea omenească completă, primită prin naşterea 
din Fecioara Maria, atunci este nimicită întreaga operă 
de mântuire a omului, întrucât, după cuvintele mai mul- 
tor Sfinţi Părinţi, Hristos putea mântui doar ceea ce asu- 
mase şi, de aceea, trebuia să-Şi asume întreaga fire uma- 
nă, afară de păcat. 


MaxiMina 4 


MINUNEA ȘI LĂMURIREA 


Ca să curme neînțelegerile, împărații Marcian şi Pulhe- 
ria au hotărât convocarea unui nou sinod ecumenic. Si- 
nodul s-a ţinut între 8 şi 25 octombrie 451, la Calcedon 
(azi Kadi-Koy, un cartier al istanbulului, pe ţărmul asia- 
tic), fiind cel mai măreț şi impunător sinod din întreaga 
Antichitate creştină. Numărul Părinților care au partici- 
pat la acest sinod a variat între 520-630, cifră neajunsă 
de nici un alt sinod ecumenic. 


Întrucât nu se ajungea la niciun consens, atât tabăra or- 
todoxă, cât şi cea monofizită insistând cu propriile argu- 
mente, patriarhul Anatolie a propus ca decizia să fie lă- 
sată în voia Duhului Sfânt, prin mijlocirea Sfintei Mu- 
ceniţe Eufimia, ale cărei moaşte odihneau în catedrala 
sinodului, spunând către eretici: „Să scrieţi voi într-o 
carte mărturisirea credinţei voastre şi vom scrie şi noi 
mărturisirea noastră şi amândouă scrisorile, pecetluin- 
du-le, să le punem în mormânt, la preacinstitele moaşte 
ale Sfintei Eufimia, apoi să ne rugăm lui Dumnezeu cu 
post ca, prin această sfântă plăcută a sa, să ne descope- 
re care este credinţa cea dreaptă”. Toţi au fost de acord 
şi au pus amândouă scrisorile pe pieptul Sfintei. Şi iarăşi 
acoperind mormântul, l-au întărit cu pecete împărăteas- 
că şi cu strajă şi s-au rugat trei zile cu postire. Şi sosind 
ziua a patra, împăratul împreună cu tot sinodul s-au dus 
la cinstitul mormânt al Sfintei Eufimia şi, desfăcând pe- 
cetea împărătească, când au deschis mormântul, au vă- 
zut scrisoarea celor drepteredincioşi şezând în mâna 
dreaptă a sfintei, iar scrisoarea celor eretici, zăcând la 
picioarele ei. Şi de mirare era şi aceasta, că ea şi-a întins 
mâna sa spre împărat şi spre patriarh ca o vie, dându-le 
lor scrisoarea mărturisirii celei drepte. Atunci toţi s-au 
umplut de bucurie negrăită şi au dat slavă lui Dumne- 
zeu. 


Apoi, Sf. Părinţi au adoptat formula rămasă ca dogmă 
până astăzi: „Dumnezeu adevărat şi om adevă- 
rat... cunoscându-se în două firi, fără amesteca- 
re, fără schimbare, fără împărţire, fără despărţi- 
re, deosebirea firilor nefiind nicidecum stricată 
din pricina unimii, ci mai degrabă păstrându-se 
însuşirile fiecărei firi într-o singură persoană şi 
într-un singur ipostas”. 


Din păcate, o parte a Bisericii — cea din Alexandria - a 
înţeles greşit această hotărâre, precum şi cele scrise de 
Sf. Chiril pe această temă, considerând că el face referire 
la firea Mântuitorului ca la una singură, când de fapt Sf. 
Chiril se referea la persoană. Astfel că, după Calcedon, o 
parte din creştini s-au desprins de Biserică, rămânând 
până astăzi în afara ei. Biserici monofizite sunt cele ale 
copţilor, armenilor, etiopienilor. 

I nainte de hramul bisericii din 13 august a intrat în 
curte un om slab-slab şi care abia se ținea pe picioare 
din cauza tusei. Părintele Ştefan l-a îmbrăţişat, ca şi 
cum îl cunoştea de multă vreme. Apoi m-a chemat să 
aflu povestea vieții sale. Inainte de a reproduce discuţia 
cu George, căci aşa îl cheamă, este nevoie să aşternem 
aici cele spuse de părintele despre cum l-a cunoscut. 


PĂRINTELE ŞTEFAN 


Acum vreo 18 ani, pe când aveam un an de când am înce- 
put să slujim în biserică, ne-am trezit că intră în curte un 
om slab, cu ochelari cu multe dioptrii şi care mi-a spus 
că îl cheamă George, că e din Bârlad şi că făcuse închi- 
soare, iar de o vreme lucra în Arad. Mi-a mai spus că so- 
ţia l-a lăsat în timpul acesta, că are 3 copii pe care i-au 
crescut bunicii şi că vrea să se ducă acasă la ei, dar nu are 
cu ce să ajungă. 


Mi-a povestit că în perioada în care se desfiinţau fabrici- 
le, el lucra la fabrica de rulmenţi din Bârlad. Şi au înce- 
put mulţi să scoată rulmenţi şi să-i ducă spre vânzare în 
Bulgaria şi Serbia. A scos şi el câţiva rulmenţi şi l-au 
prins, că aşa e întotdeauna cu cel ce nu e hoţ — nu ştie să 
fure. Aşa că l-au băgat la puşcărie şi a făcut câţiva ani de 
închisoare pentru acei rulmenţi. 


Când i-am auzit povestea, aşa m-a îndemnat Duhul şi i- 
am dat toţi banii care îi aveam atunci în biserică pentru 
trebuinţele ei, o milioane. Atunci erau bani mulţi... Omul 
a fost profund impresionat şi mi-a mulţumit. A zis că nu 
o să mă uite niciodată şi a plecat. 

Mărturii 


LUCRĂRILE 
TAINICE ALE 
LUI DUMNEZEU 


În ziua următoare, un coleg de-al meu cu care făcusem 
studiile la Atena şi care rămăsese acolo (Sergiu îl chema) 
mă sună şi îmi zice: Părinte, vreau să-ţi trimit nişte bani 
pentru biserică. I-am dat un cont şi apoi am văzut că mi- 
a trimis 63 de milioane (de 7 ori 9). Atât de evidentă a 
fost pentru mine mila, dragoste, bunătatea lui 
Dumnezeu Care mi-a dat de 7 ori mai mult de cât 
i-am dat acestui om! 


Apoi George nu a venit să mai ceară nimic niciodată, dar 
mi-a scris mereu, a început să lucreze, a avut grijă de 
copii şi s-a aciuat la Bucureşti pe lângă renumitul dr. 
Pavel Chirilă. L-a cunoscut bine, a participat la toate du- 
rerile şi bucuriile prin care acesta şi familia lui au trecut, 
inclusiv îmbolnăvirea unei nepoţele, moartea soţiei... 
George mă suna mereu şi îmi spunea toate. 


Iar acum a venit la biserică şi mi-a spus că are cancer în 
ultimul stadiu... 


GEORGE 
Cum de aţi ajuns aici la biserică? 


Mă trag dintr-o familie de oameni cinstiţi şi muncitori. 
Am avut o copilărie frumoasă, chiar dacă era cu lipsuri. 
Am dat şi la facultate, dar am renunţat din cauza soţiei şi 
m-am angajat la fabrica de rulmenţi din Bârlad. La 14 ani 
după Revoluţie, firma a intrat în faliment, iar eu am fă- 
cut o prostie cu nişte colegi. M-a pus necuratul să iau o 
cutie cu 30 de rulmenţi şi m-a prins la poartă. Au chemat 
poliţia, m-au arestat şi m-au condamnat. Acasă au rămas 
soţia şi trei copii (doi băieţi şi o fată — cel mai mare avea 
8ani). 


După ce am ieşit din închisoare, m-am întors acasă. Ne- 
vasta m-a aşteptat, deşi eu am crezut că mă părăseşte. La 
lucru nu mă mai primeau, aşa că am zis să căutăm un 
servici în altă parte din ţară, undeva unde să nu mă ştie 
nimeni. Acasă mi-era ruşine să mai stau; Bârladul e un 
oraş mic, unde toţi se cunosc. Așa că iată-ne ajunşi în 
Arad. 


